༄༅། །སྒོམ་པ་འཆི་མེད་བདུད་རྩི་ཞེས་བྱ་བ་
བཞུགས་སོ། །
གངས་རིའི་ཁྲོད་ཀྱི་སྤོང་བ་བསམ་གཏན་པ་རྣམས་ཀྱི་སྙན་དུ་བསྲིངས་པ་སྒོམ་པ་
འཆི་མེད་ཀྱི་བདུད་རྩི་ཞེས་བྱ་བ། དཔལ་རྡོ་རྗེ་འཆང་ལ་ཕྱག་འཚལ་ལོ། །རྟོགས་པའི་དམ་
ཆོས་ཉམས་སུ་ལེན་འདོད་ན། །གསུམ་ལྡན་བླ་མ་སངས་རྒྱས་དངོས་སུ་སྒོམས། །གྲུབ་ཐོབ་
གོང་མའི་སྙན་བརྒྱུད་གདམས་པ་ལ། །དྲན་འདུན་དྲག་པོས་རྩེ་གཅིག་ཉམས་སུ་ལོངས། །
ལོག་པའི་གདམས་པ་ཉིན་མཚན་ཁོར་ཡུག་ཏུ། །ཉམས་སུ་བླངས་ཀྱང་ངལ་བ་དོན་མེད་
པས། །དེ་ཕྱིར་གྲུབ་ཆེན་གདམས་པ་འདི་ཡིན་ཞེས། །ཕྱོགས་ཀྱི་སྒོམ་ཆེན་ཀུན་ལ་འདི་
བསྲིངས་སོ། །རྒྱལ་བས་ལུང་བསྟན་གངས་ཅན་འགྲོ་བའི་མགོན། །གཅིག་ཏུ་བསྟན་པ་
འབའ་ཞིག་ཉེར་དགོངས་པའི། །སྔོན་གྱི་ཆོས་༼ཡི་ཤེས་འོད་༽རྒྱལ་ལྷ་གཅིག་ཁྲི་བཙན་དེ། །
གངས་རིའི་ཁྲོད་ཀྱི་སྟོན་པ་གཉིས་པ་ཡིན། །ཞུས་ཆེན་ལོ་ཙཱ་པ་གོར་བཻ་རོ་དང༌། །རྒྱལ་བའི་
གདུང་ཚོབ་འབྲོམ་སྟོན་ཨུ་པ་སི། །མཁས་གྲུབ་ཆེན་པོ་ཁྱུང་པོ་རྣལ་འབྱོར་པ། །སྐད་གཉིས་
སྨྲ་བའི་བླ་(སྲོལ༽ཆེན་འབྲོག་མི་དང༌། །རྣལ་འབྱོར་དབང་ཕྱུག་རྗེ་བཙུན་མར་པའི་ཞབས། །
གྲུབ་པའི་སར་བཞུགས་དམ་པ་རྒྱ་གར་དང༌། །གྱི་ཇོ་ལོ་ཙཱ་མཁས་གྲུབ་ཨོ་རྒྱན་པ། །བྱང་
ཕྱོགས་སྒྲུབ་བརྒྱུད་འདེགས་པའི་ཀ་ཆེན་བརྒྱད། །དཔལ་ལྡན་རྡོ་རྗེ་འཆང་ནས་ལེགས་འོང་
པའི། །གངས་རིའི་ཁྲོད་འདིར་སྒྲུབ་བརྒྱུད་སྲོལ་ཆེན་བརྒྱད། །དེ་དག་གྲུབ་ཐོབ་གོང་མའི་
24

པོད་གསུམ་པ་ཁྲིད་ཡིག་གི་སྐོར།
གཤེགས་ཤུལ་ཡིན། །ཐར་འདོད་རྣམས་ཀྱང་ལམ་དེའི་རྗེས་སུ་ཞུགས། །ཚོགས་དྲུག་ཡུལ་
དུ་སྣང་བ་གང་ཤར་ཡང་། །གདོད་ནས་གྲུབ་པའི་གཉུག་མའི་ཡེ་ཤེས་དེ། །རང་ཞལ་ལྟ་ཞིང་
སྒོམ་མེད་མ་ཡེངས་པ། །སྣང་བཞིའི་དོན་ལ་མཉམ་པར་འཇོག་པ་ཉིད། །རྫོགས་ཆེན་ཆོས་
ཀྱི་ཉམས་ལེན་གཙོ་བོ་ཡིན། །རྟེན་གཞིའི་གཙོ་བོ་རྒྱུད་ལུང་༼མ་ཧཱ་ཨ་ནུ་ཨ་ཏི་ཡོ་ག༽མན་ངག་
གསུམ། །དཔལ་གྱི་སེངྒེའི་ཁྱད་པར་གདམས་པ་མཆོག །དང་པོར་བཀའ་བབས་སྔགས་
འཆང་བཻ་རོ་ཡིས། །ཐུགས་ཉམས་བཞེས་ནས་གངས་རིའི་ཁྲོད་འདིར་སྤེལ། །༼བྱ༽སྐྱུས་
༼ལུགས༽ཉང་༼ལུགས་༽རྨ་༼ལུགས་༽དང་འཁོན་༼ལུགས༽ཟུར་གནུབས་གཉོས་དང་། །སྲིད་༼སྲིའུ་ཆུང་
ལུགས༽རགས་༼ཙང་ལུགས༽དཔྱལ་༼ལུགས་༽དང་སྐྱོང་སྟོན་༼ལུགས༽གཡུང་ལ་སོགས། །སྔ་འགྱུར་
རྙིང་མའི་བཀའ་བརྒྱུད་བགྲང་ཡས་བྱོན། །དཔལ་ལྡན་ཟུར་བ་(ཕྱི་ནང་གསང་བ་ཡང་གསང་བླ་ན་
མེད་པའི་སྐོར་རྣམས། དགའ་རབ་རྡོ་རྗེ། འཇམ་དཔལ་བཤེས་གཉེན། ཤྲཱི་སིདྷ། པདྨ་འབྱུང་གནས། བི་མ་ལ་མཾ་ཏྲ་རྣམས་ཀྱི་
དགོངས་པའི་གནད་རྒྱུད་ལུང་མན་ངག་གི་སྐོར་རྣམས་ཟུར་གང་ལ་དུ་ཡོད་པ་ལས་ཤེས་དགོས། ཟུར་ཆེན་ཤཱཀྱ་འབྱུང་གནས་
ཀྱི་རྙིང་མའི་རྒྱུད་དང་། དཀྱིལ་ཆོག་སྒྲུབ་ཐབས་སོགས་སོ་སོར་སྡེབས་ཤིང་ཟུར་རྒྱུད་པ་དང་བཅས་པ་ལ་བཤད་སྒྲུབ་གཉིས་
ཀ་ལ་མཆོག་ཏུ་གྱུར་བས། དེ་དག་ནང་ནས་རྫོགས་ཆེན་ལའང་སེམས་སྡེ། ཀློང་སྡེ། མན་ངག་གི་སྡེ་གསུམ་དེ་དག་རིམ་
བཞིན་གཙོ་བོར་བཀའ་མཐའ་མ་དང༌། སེམས་བསྐྱེད་དང་རྫོགས་རིམ་གསུམ་དང་མཐུན་པའོ། །༽རྫོ་གས་ཆེན་བསྟན་
པའི་རྒྱན། །དལ་འབྱོར་རྙེད་དཀའ་མི་རྟག་འཆི་བ་དང༌། །ལས་འབྲས་བསླུ་མེད་འཁོར་
བའི་ཉེས་དམིགས་དང་། །བྱང་ཆུབ་སེམས་གཉིས་ནན་གྱི་སྒོམ་བྱེད་པ། ། བཀའ་གདམས་
ཆོས་ཀྱི་ཉམས་ལེན་གཙོ་བོ་ཡིན། །རྟེན་གཞིའི་གཙོ་བོ་རྒྱ་ཆེན་སྤྱོད་པའི་གཞུང༌། །ལྷ་
གཅིག་ཇོ་བོའི་ཁྱད་པར་གདམས་པ་མཆོག །དང་པོར་བཀའ་བབས་རྒྱལ་སྲས་འབྲོམ་སྟོན་
གྱིས། །ཐུགས་ཉམས་བཞེས་ནས་གངས་རིའི་ཁྲོད་འདིར་སྤེལ། །བཀའ་གདམ་གཞུང་༼སྐྱེ་
ཚོམས་དད་པའི་ས།བསླབ་སྤྱོད་སྤྱོད་པའི་ས། ཁ་རྒྱན་ཏིང་འཛིན་ས།མཛད་པ་པོ་བརྒྱུད་པར་བཅས་པ།ནས་ཉམས་སུ་བླངས་
པས་སྤྱན་མངའ་ཚུལ་ཁྲིམས་འབར་བརྒྱུད་བཅས་འདིའི་དགོན་པ་རྭ་སྒྲེང་འོག་ན་ཡོད)དྲུག་ཉན་བཤད་གཞུང་པ་
༡ارا
ད

གངས་ཅན་རིག་བཅུད་ལས།
འཕྲེང་པོ་གཏེར་སྔོན་ཤེས་རབ་འོད་ཟེར་གྱི་གསུང་འབུམ།
དང་། །ཉམས་ལེན་བདེན་བཞིར་ཁྲིད་བསྡུས་གདམས་ངག་པ། །གུང་ཐང་ནག་ཚོའི་བཀའ་
རྒྱུད་གདམས་པ་འོག །བཤད་སྒྲུབ་ཆུ་བོ་གཉིས་ལྡན་གཞུང་པ་མཆོག །སྡོང་པོ་ཆོས་དྲུག་
ཡག་ག་གའུ་མ། །ལོ་མ་ལམ་ཁྱེར་མེ་ཏོག་མཁའ་སྤྱོད་གཉིས། །འབྲས་བུ་ལུས་སེམས་འཆི་
མེད་སྒོམ་རིམ་སྟེ། །བཀའ་བརྒྱུད་ཤངས་པའི་ཉམས་ལེན་གཙོ་བོ་ཡིན། །རྟེན་གཞིའི་གཙོ་
བོ་འཁོར་ལོ་སྡོམ་པའི་རྒྱུད། །ཡེ་ཤེས་མཁའ་འགྲོའི་ཁྱད་པར་གདམས་པ་མཆོག །དང་
པོར་བཀའ་བབས་མཁས་གྲུབ་ཁྱུང་པོ་ཡིས། །ཐུགས་ཉམས་བཞེས་ནས་གངས་རིའི་ཁྲོད་
འདིར་སྤེལ། །བརྒྱུད་རིམ་བདུན་དུ་མཆིས་རྒྱུད་བཀའ་རྒྱས་བཏབ། ། སངས་རྒྱས་སྟོན་
པས་སྐལ་ལྡན་ཡོངས་ལ་༼ཁྱར་སིང༌། ཞང་སྟོན། ཇོ་བཙུན། གཞོན་གྲུབ་སོགས་འཐད་༽སྤེལ། །དབུས་
ཤངས་༼སོལ་བཟད། ལྗང་པ།༽ཉང་༼སྨད་བསམ་སྡིངས༽སོགས་བཀའ་བརྒྱུད་རྣམ་མང་གྱེས། །ཉམས་
ལེན་རྒྱུན་གྱིས་འཇགས་ལེགས་ཁྱད་པར་༼འོན་ཀྱང་འཆི་མེད་ལམ་བསྟོད་མགོན་ནས་གཉན་སྟོན་ལ་བརྒྱུད་༽
འཕགས། །རྒྱུད་དབང་བསྐུར་ནས་ཕྱི་ནང་བསྐྱེད་རིམ་དང༌། །ལམ་དབང་ཟབ་མོ་ཐུན་
བཞིར་བསྒོམ་པ་དང་། །ལམ་གསུམ་བསྒོམས་པས་ཡེ་ཤེས་འདྲེན་བྱེད་པ། ། ལམ་འབྲས་ཆོས་
ཀྱི་ཉམས་ལེན་གཙོ་བོ་ཡིན། །༼ལམ་འབྲས་སྲོལ་ཆེན་༡༨། རྡོ་རྗེའི་ཚིག་རྐང་ལ། འབྲོག་མི། གྱི་ཇོ། འབྲོམ་
གསུམ་གྱི་རྒྱ་དཔེ་དང་བསྟུན་ནས་བསྒྱུར། ཆ་གན་དང་ཇོ་ནང་ཀུན་སྤངས་པས་རྒྱ་དཔེ་ལ་མ་གཏུགས་པར་གོ་རིམ་དཀྲུགས་
པའི་སྒྱུར་བཅོས་མཛད། གཟུངས་ཀྱི་དཔལ་བའི་ཡིག་ཆར་པཎ་ཌི་ཏ་རཱ་ཧུ་ལ་ནི་འགྱུར་ཡང་ཡོད་པར་གསུངས། དེ་ལྟར་ན་
འགྱུར་དྲུག་སྲོལ་ཆེན་བཅུ་གཉིས་ཀྱང་གཙོ་ཆེ་བའི་དབང་དུ་བྱས་ཀྱི། གཉོས་ལུགས་དང་མྱང་ལུགས་སོགས་ཀྱང་བྱུང་ངོ། །
ལམ་འབྲས་མི་གཅིག་པ་བཅོ་བརྒྱད་ཡོད་པར་གྲགས་སོ། །༽རྟེན་གཞིའི་གཙོ་བོ་དགྱེས་པ་རྡོ་རྗེའི་རྒྱུད། །ག་
ཡ་དྷཱ་རའི་ཁྱད་པར་གདམས་པ་མཆོག །དང་པོར་བཀའ་བབས་བླ་ཆེན་འབྲོག་མི་ཡིས། །
ཐུགས་ཉམས་བཞེས་ནས་གངས་རིའི་ཁྲོད་འདིར་འཕེལ། །གྱི་ཇོ་འབྲོམ་དང་ཞང་སྟོན་ཞྭ་
མ་ལུགས། །ཀོ་བྲག་མར་ལམ་ཆ་གན་ཇོ་ནང་ལུགས། །དབང་རྒྱལ་ས་ལུགས་ལྕེ་སྒོམ་
མཐའ་རྩ་ལུགས། །ཆོས་ལུགས་རྒྱ་མཚོའི་མཐར་སོན་ས་སྐྱ་པ། །གང་འདིར་སྒྲུབ་རྒྱུད་ཀུན་
26

པོད་གསུམ་པ་ཁྲིད་ཡིག་གི་སྐོར།
གྱི་གཙུག་གི་རྒྱན། །༼ཕྱག་ཆེན་ལ་སྟོད་ལུགས།སྨད་ལུགས་ངམ་དྲོད་ལུགས།མན་ངག་ལུགས་སོགས་ཡོད། ཐབས་
ལམ་ལ་ཡང་ཆོས་བཅུར་འདོད་པ། བརྒྱད་དུ་འདོད་པ། དྲུག་དང་། ལྔ་དང་། བཞི་དང༌། གཉིས་སུ་འདོད་པ་ཡོད།༽ཕྱག་
ཆེན་དུས་སུ་དྭངས་མའི་ཤེས་པ་སྟེ། །རང་ངོ་ཤེས་ནས་མ་གཡེང་དྲན་འདུན་དང༌། །ཐབས་
ལམ་བསྒོམས་ནས་ལྟ་སྤྱོད་ཟུང་དུ་སྦྲེལ། །བཀའ་རྒྱུད་དྭགས་པོའི་ཉམས་ལེན་གཙོ་བོ་ཡིན། །
རྟེན་གཞིའི་གཙོ་བོ་མ་རྒྱུད་བདེ་མཆོག་སྟེ། །ནཱ་རོ་ཏ་པའི་ཁྱད་པར་གདམས་པ་མཆོག
དང་པོར་བཀའ་བབས་རྗེ་བཙུན་མར་པ་ཡིས། །ཐུགས་དམ་བཞེས་ནས་གངས་རིའི་ཁྲོད་
འདིར་སྤེལ། །ཁྲོ་ཕུ་པ་དང་དཔལ་ལྡན་འབྲུག་པ་དང༌། །ཚལ་པ་བཀའ་བརྒྱུད་སྤྲུལ་སྐུ་
ཀརྨ་པ། །འབྲི་སྟག་རྣམ་གཉིས་གཡའ་ཕག་བཀའ་བརྒྱུད་དེ། ། མཉམ་མེད་དྭགས་པོའི་
བཀའ་བརྒྱུད་ཉམས་ལེན་གྱིས། །གངས་ཅན་རི་སུལ་འཕེལ་བར་མཛེས་པར་བྱས། །
དཔལ་ལྡན་འབྲུག་པ་རྒྱུད་འཛིན་ཆུ་བོའི་གཏེར། །བཟུང་བའི་ཆོས་ཀུན་རང་རང་ངོ་བོས་
སྟོང་། །འཛིན་པའི་སེམས་ཀྱང་སྤྲོས་བྲལ་སྟོང་པ་ཉིད། །སྤྲོས་མེད་ངང་ལ་གསལ་སྟོང་མི་
གཡོ་བ། །ཞི་བྱེད་ཆོས་ཀྱི་ཉམས་ལེན་གཙོ་བོ་ཡིན། །རྟེན་གཞིའི་གཙོ་བོ་ཤེར་ཕྱིན༼སྲིར་མདོ་
སྲོས་མདོ།༽ཆུ་ཀྲོང་༼རོལ་པའི་མདོ་༽མདོ། །དམ་པ་སངས་རྒྱས་ཁྱད་པར་གདམས་པ་མཆོག །
བརྡའ་དང་གསུང་གིས་གཞན་ལ་བསྟན་པ་ལས། །གངས་རིའི་ཁྲོད་འདིར་བརྒྱུད་པ་རིམ་
པ་གསུམ། །བརྒྱུད་པ་དང་པོ་རྗེ་བཙུན་ཨོང་ལོ་སོགས། །བརྒྱུད་པ་བར་བ་རྨ་སོ་སྐམ་
གསུམ་དང་། །བརྒྱུད་པ་མཐའ་མ་བུ་ཆེན་གཉིས་ཀྱི་ལུགས། །དམ་པ་ཀུན་དགའི་ཐུགས་
སྲས་མཆོག་གིས་འཕགས། །སོར་བསྡུས་བསམ་གཏན་སྟོང་གཟུགས་འཆར་བ་དང༌། །
སྲོག་རྩོལ་འཛིན་པ་སྲོག་འགོག་གནས་པར་བྱེད། །རྗེས་དྲན་༼དམ་པ་ཀུན་དགས།ཆར་ཆེན།ཆར་ཆུང༌།
བཛྲ་ཀྲོ་དྷི་སོགས་བརྒྱུད་པ་བར་བ་བཀའ་མཐའ་མ་དང་།བརྒྱུད་པ་མཐའ་མ་སྔགས་དང་གནང་མཐུན་༽ཏིང་འཛིན་བདེ་
ཆེན་བསྐྱེད་པ་སྟེ། །སྦྱོར་དྲུག་ཆོས་ཀྱི་ཉམས་ལེན་གཙོ་བོ་ཡིན། ། རྟེན་གཞིའི་གཙོ་བོ་རྩ་བ་
བསྡུས་པའི་རྒྱུད། །དུས་ཞབས་པཎ་ཆེན་ཁྱད་པར་གདམས་པ་མཆོག །དང་པོར་བཀའ་
།

གངས་ཅན་རིག་བཅུད་ལས།
འཕྲེང་པོ་གཏེར་སྟོན་ཤེས་རབ་འོད་ཟེར་གྱི་གསུང་འབུམ།
བབས་གྱི་ཇོ་ལོ་ཙཱ་ཡིས། །ཐུགས་ཉམས་བཞེས་ནས་གངས་རིའི་ཁྲོད་འདིར་སྤེལ། །གྱི་ཇོ་
ར་འབྲོག་རྩ་གཉོས་ཆག་དཔྱལ་རོང་། །རྒ་ཚལ་ཀོ་མགོས་ཨོ་རྒྱན་སྟོན་པ་དང༌། །ས་ཇོ་ཞང་
གསུམ་ལྐོག་ལུང་དབང་རྒྱ་ལུགས། །དེ་སོགས་ཟབ་ལམ་གངས་ཅན་འཛིན་མར་ཤར། །༼རྒྱ་
གར་བའི་ལུགས་ལའང་ཤ་ཝ་ར། དཔེ་མེད་མཚོ། ཉི་མ་དཔལ་ཡེ་ཤེས། ནཱ་རོ་པ། ཁ་ཆེ་པཎ་ཆེན་གྱི་ལུགས་སོགས་ཡོད༽
ཉམས་ལེན་ཆུ་བོའི་རྒྱུན་ལྡན་ཇོ་ནང་པ། །སྐུ་ཡི་བསྙེན་པ་ལུས་གནད་བྱེད་བཅིངས་དང་། །
གསུང་གི་སྒྲུབ་པ་རྡོར་བཟླས་སྲོག་རྩོལ་དང་། །ཐུགས་ཀྱི་སྒྲུབ་ཆེན་དྭངས་མ་འཛག་མེད་
འཆིང༌། །བསྙེན་སྒྲུབ་ཆོས་ཀྱི་ཉམས་ལེན་གཙོ་བོ་ཡིན། །རྟེན་གཞིའི་གཙོ་བོ་བདེ་མཆོག་
དུས་འཁོར་རྒྱུད། །རྡོ་རྗེ་རྣལ་འབྱོར་ཁྱད་པར་གདམས་པ་མཆོག ། དང་པོར་བཀའ་བབས་
མཁས་གྲུབ་ཨོ་རྒྱན་པས། །ཐུགས་ཉམས་བཞེས་ནས་གངས་རིའི་ཁྲོད་འདིར་སྤེལ། །ཡི་
དམ་ལུང་ཐོབ་མཁར་ཆུ་རིན་པོ་ཆེ། །རྟོགས་ལྡན་སེངྒེ་དཔལ་ལྡན་བུ་ཏྲ་བ། །རྣམ་དཔྱོད་
མཚུངས་མེད་རྗེ་བཙུན་ཟུར་ཕུག་པ། །བརྒྱུད་འཛིན་ལུང་བསྟན་ཐོབ་ཕྱིར་དང་པོ་མཆོག །
གཏེར་རྒྱུད་མ་འབྲེལ་ཡི་དམ་ལུང་བསྟན་ཏུ། །ཁས་ལེན་སྨྲ་བའི་བཅོས་མའི་སྙན་བརྒྱུད་
རྣམས། །མཁས་གྲུབ་གོང་མའི་སྲོལ་དང་མི་མཐུན་པས། །དེ་དག་རྡོ་རྗེ་འཆང་གི་བཀའ་
བརྒྱུད་མིན། །གླེང་གཞིའི་རིམ་པ་སྟེ་དང་པོའོ། །༼སྒྲུབ་བརྒྱུད་ཀྱི་ལམ་སྲོལ་བརྒྱད་དུ་བསྡུས་པ་དེ་ཡང་གཙོ་
ཆེ་བ་དང༌། ལམ་སྲོལ་ཡོངས་སུ་རྫོགས་པའི་དབང་དུ་བྱས་པ་ཡིན་གྱི། གཞན་ཡང་ལམ་སྲོལ་ཕྲན་ཚེགས་ནི་མཐའ་ཡས་པ་
བྱུང༌། ལམ་འབྲས། ནི་གུ། བསྙེན་སྒྲུབ་རྣམས་ལ་རྡོ་རྗེའི་ཚིག་རྐང་རྩོད་མེད་སྣང་། ནཱ་རོའི་རྡོ་རྗེའི་ཚིག་རྐང་ནི་མར་པས་
མཛད་པར་མཁས་པ་ཆེན་པོ་དག་གིས་བཞེད་པས་རྟོག་བཅས་སོ། །༽གྲོལ་བར་འདོད་རྣམས་སྔོན་འགྲོས་
ལུས་སྦྱངས་ནས། །དངོས་གཞིའི་ལྟ་སྒོམ་དེ་ཡི་བོགས་འདོན་དུ། །སྤྱོད་པས་ཉམས་བླངས་
མཐར་ཐུག་གྲུབ་པའི་དོན། །འབྲས་བུ་ཐོབ་ཕྱིར་ལམ་ལ་འབད་པར་བྱ། ། ཆོས་ཀུན་ཡེ་ནས་
མེད་པའི་སྟོང་སྐད་ཀྱིས། །སྦྱིན་སོགས་སྤྱོད་པ་ཕལ་ཆེར་ཁྱད་བསད་ནས། །ལྟ་སྤྱོད་ཟུང་དུ་
མ་འབྲེལ་ཆོས་ལུགས་ཤིག །སྔོན་དུས་བྱུང་མོད་དུས་འདིར་སུན་དབྱུང་ཟིན། །སྤྱོད་པ་
?8

པོད་གསུམ་པ་ཁྲིད་ཡིག་གི་སྐོར།
མཆོག་ཏུ་འཛིན་པའི་བརྟུལ་ཞུགས་ཀྱི། །སྟོང་ཉིད་ཟབ་མོའི་ལམ་ལ་སྐུར་བ་འདེབས། །
འབྲས་དུས་སྐུ་གསུམ་ཟུང་འཇུག་ཐོབ་འདོད་ན། །རྒྱུ་དུས་ལྟ་སྤྱོད་ཟུང་འབྲེལ་ཉམས་སུ་
ལོངས། །དངོས་གཞིའི་དུས་སུ་སྟོང་ཉིད་ཆོས་རྣམས་ལ། །སྟོང་པར་འཛིན་པའི་རྟག་འཛིན་
རྟོག་པ་དང༌། །གསལ་ཆ་དོར་བའི་འཛིན་མེད་ལྟ་བ་གཉིས། །མཆོག་འཛིན་མང་ཡང་
མཐར་ལྟའི་གཡང་དུ་ལྷུང༌། །ལུང་རིགས་མྱོང་བའི་ཡིད་ཆེས་བྲལ་བ་ཡི། །སྤྲོས་བྲལ་ལྟ་
བའི་གྱ་ཚོམ་སྨྲ་བ་དག །རྒྱུ་འབྲས་ཆོས་ཀུན་སྟོང་པར་ལྟ་བ་ཡི། །སྤྲོས་བྲལ་ལྟ་བ་ཚུར་
རོལ་མཛེས་པའང་སྨྲ། །གང་ཤར་སེམས་སུ་༼སེམས་ཉིད་དང་སེམས་སྣང་གི་ཁྱད་པར་མ་ཕྱེད་དེ་༽ལྟ་བས་
གྲོལ་འདོད་ནི། །སྣོད་དང་བཅུད་ཀྱི་འཇིག་རྟེན་མ་ལུས་པ། །རྟག་བདག་གཅིག་པུ་བདག་
གིས་རང་བཞིན་ཏུ། །འདོད་པའི་མུ་སྟེགས་གསང་བ་ཅིས་མི